B4-1033/97

Ψήφισμα σχετικά με τα καταληκτικά τέλη

Το Ευρωπαϊκό Κοινοβούλιο,

- έχοντας υπόψη τη κοινή θέση που εγκρίθηκε από το Συμβούλιο ενόψει της έγκρισης οδηγίας του Ευρωπαϊκού Κοινοβουλίου και του Συμβουλίου σχετικά με τους κοινούς κανόνες για την ανάπτυξη της εσωτερικής αγοράς στις κοινοτικές ταχυδρομικές υπηρεσίες και τη βελτίωση της ποιότητας των υπηρεσιών ((ΕΕ C 188 της 19.6.1997, σελ. 9)),

- έχοντας υπόψη την απόφασή του της 16ης Σεπτεμβρίου 1997 σχετικά μάυτήν την κοινή θέση ((ΕΕ C 304 της 6.10.1997, σελ. 34.)),

- έχοντας υπόψη την ανακοίνωση της Επιτροπής της 1ης Ιουνίου 1993: «Κατευθυντήριες γραμμές για την ανάπτυξη των κοινοτικών ταχυδρομικών υπηρεσιών» (COM(93)0247),

A. λαμβάνοντας υπόψη ότι τα προβλήματα που συνδέονται με τις ταχυδρομικές υπηρεσίες/καταληκτικά τέλη θα πρέπει να λυθούν επειγόντως ούτως ώστε να εξασφαλισθεί η παροχή υψηλής ποιότητας κοινοτικής καθολικής υπηρεσίας,

Β. έχοντας υπόψη τις παρούσες δυσχέρειες των ταχυδρομικών φορέων ενόψει της σύναψης και της εφαρμογής πολυμερών συμφωνιών σχετικά με τα καταληκτικά τέλη,

Γ. έχοντας υπόψη ότι η Επιτροπή δεν έχει ακόμα επισήμως δημοσιεύσει νομοθεσία σχετικά με τα προβλήματα των ταχυδρομικών υπηρεσιών/καταληκτικών τελών,

Δ. έχοντας υπόψη ότι οι ταχυδρομικοί φορείς θα πρέπει να έχουν τη δυνατότητα από κοινού να χρεώνουν τις υπηρεσίες τους σύμφωνα με το κόστος και ότι η μη τήρηση αυτής της αρχής παρεμποδίζει την καλή λειτουργία της ενιαίας αγοράς στον τομέα των ταχυδρομικών υπηρεσιών και την οικονομική βιωσιμότητα των ταχυδρομικών φορέων, λόγω της προκαλούμενης αποδιοργάνωσης της αγοράς,

Ε. έχοντας υπόψη ότι η παράγραφος 2.7.2 της προαναφερθείσας ανακοίνωσης της Επιτροπής της 1ης Ιουνίου 1993 δηλώνει ότι οι ταχυδρομικοί φορείς θα πρέπει να αμείβονται ανάλογα με το κόστος,

1. υπογραμμίζει ότι λόγω της απουσίας σύναψης και εφαρμογής των πολυμερών συμφωνιών όπως ορίζονται από το άρθρο 13 της οδηγίας που αφορά τις ταχυδρομικές υπηρεσίες, τα κράτη μέλη θα μπορούν να επιτρέπουν εφεξής στις καθολικές υπηρεσίες τους να καθορίζουν τα καταληκτικά τέλη ανάλογα με το κόστος τους[semigr ]

2. καλεί την Επιτροπή, λόγω της απουσία σύναψης και εφαρμογής πολυμερών συμφωνιών σχετικά με τα καταληκτικά τέλη σε όλα τα κράτη μέλη, να υποβάλλει νομοθετική πρόταση το συντομότερο δυνατό σχετικά με το πρόβλημα των ταχυδρομικών υπηρεσιών/καταληκτικών τελών, αναγνωρίζοντας ότι, σύμφωνα με τους όρους της Συνθήκης, τα κράτη μέλη θα μπορούν να επιτρέπουν εφεξής στους φορείς των καθολικών υπηρεσιών τους να καθορίζουν τα καταληκτικά τέλη σύμφωνα με το κόστος τους[semigr ]

3. καλεί την Επιτροπή να ερευνήσει τις σημερινές πρακτικές ταχυδρομικής επαναποστολής, υπό όλες τις μορφές της, και να επιβάλει κυρώσεις για κάθε δραστηριότητα που αποβαίνει εις βάρος της απαιτούμενης διαφάνειας έναντι των καταναλωτών καθώς και στις σχέσεις μεταξύ φορέων που δεν σέβονται την ισότιμη πρόσβαση μεταξύ χρηστών για ίσες υπηρεσίες[semigr ]

4. προτρέπει τα κράτη μέλη να εξετάσουν, ιδίως στο πλαίσιο των αναδιαρθρώσεων ή της αναδιοργάνωσης των ταχυδρομικών υπηρεσιών, κατά πόσον οι χορηγούμενες ενισχύσεις σε τρίτες χώρες, ιδίως στο πλαίσιο των προγραμμάτων PHARE και TACIS, ή σε διεθνείς οργανώσεις, εμπίπτουν στο πλαίσιο των σχέσεων με την Ένωση, σύμφωνα με τις αρχές που ορίζει η προαναφερθείσα οδηγία και, ειδικότερα, το σύστημα καταληκτικών τελών[semigr ]

5. καλεί την Επιτροπή να συντάξει, εντός τριμήνου, έκθεση, σχετικά με τους τρόπους εφαρμογής του παρόντος ψηφίσματος[semigr ]

6. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Οικονομική και Κοινωνική Επιτροπή, το Συμβούλιο Περιφερειών και τις Κυβερνήσεις και τα Κοινοβούλια των κρατών μελών.